MUNICIPIUL CRAIOVA

PRIMĂRIA MUNICIPIULUI CRAIOVA

PROIECT

HOTĂRÂREA NR.\_\_\_\_

privind instituirea taxei speciale de salubrizare în municipiul Craiova şi aprobarea Regulamentului privind instituirea și administrarea taxei speciale de salubrizare

Consiliul Local al Municipiului Craiova, întrunit în şedinţa ordinară din data de \_\_\_\_\_\_\_\_\_\_\_.

Având în vedere referatul de aprobare nr. \_\_\_\_\_\_\_\_\_\_\_\_, raportul de specialitate comun nr. \_\_\_\_\_\_\_\_\_\_\_\_\_\_\_ întocmit de Direcţia Impozite și Taxe și Direcţia Servicii Publice şi raportul de avizare \_\_\_\_\_\_\_\_\_\_\_\_ întocmit de Direcţia Juridică, Asistenţă de Specialitate şi Contencios Administrativ;

În conformitate cu prevederile Legii serviciilor comunitare de utilități publice nr. 51/2006 republicată, Legii serviciului de salubrizare a localităților nr. 101/2006 republicată, cu modificările și completările ulterioare, Ordinului A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specific serviciului de salubrizare a localităților, Ordinului A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităților, Ordinului ANRSC nr. 112 din 2007 privind aprobarea Contractului-cadru de prestare a serviciului de salubrizare a localitatilor, Legii nr. 227/2015 privind Codul fiscal, cu modificările și completările ulterioare, Legii nr. 207/2015 privind Codul de procedură fiscală, cu modificările și completările ulterioare și Legii nr. 52/2003 privind transparența decizională în administrația publică, republicată;

În temeiul art.129 alin.(2) lit.c, coroborat cu alin.(6) lit.a, art.139 alin.(3) lit.g, art.154 alin.(1) şi art.196 alin.(1) lit.a din Ordonanţa de Urgenţă a Guvernului nr.57/2019 privind Codul administrativ, modificată şi completată;

HOTĂRĂŞTE:

Art.1 Se aprobă instituirea taxei speciale de salubrizare, care se datorează de către toți utilizatorii casnici, respectiv utilizatorii non-casnici care refuză încheierea contractului cu operatorul de salubritate.

Art. 2 (1) Se aprobă cuantumul taxei speciale de salubrizare pentru anul 2021, astfel:

1. 11 lei/lună/ persoană, pentru utilizatorii casnici, din care:
* taxă distinctă pentru deșeuri reziduale – 9 lei;
* taxă distinctă pentru deșeuri reciclabile – 2 lei;

 b) 144 lei/mc, pentru utilizatorii non-casnici care refuză încheierea contractului cu operatorul de salubritate.

 (2) Cuantumul taxei speciale de salubrizare cuprinde contribuția la economia circulară.

Art.3 Se aprobă Regulamentul privind instituirea și administrarea taxei speciale de salubrizare, prevăzut în anexa care face parte integrantă din prezenta hotărâre.

Art.4 Prezenta hotărâre produce efecte începând cu data prestării efective a activităților serviciului de salubrizare în Municipiul Craiova de către operatorul județean Asocierea IRIDEX GROUP SALUBRIZARE SRL – SERVICII SALUBRITATE BUCURESTI SA – IRIDEX GROUP IMPORT EXPORT SRL, dată la care își încetează efectele Hotărârea Consiliului Local al Municipiului Craiova nr.424/2015 privind instituirea taxei speciale, care se datorează de utilizatori, persoane fizice și juridice, în cazul prestațiilor de care aceștia beneficiază individual, fără contract încheiat cu operatorii serviciului de salubrizare din municipiul Craiova.

Art.5 Primarul Municipiului Craiova, prin aparatul de specialitate: Serviciul Administraţie Publică Locală, Direcţia Impozite și Taxe, Direcția Servicii Publice, Direcția Economică, și S.C. Salubritate Craiova S.R.L., Asociatia de Dezvoltare Intercomunitară de Gestionare a Deseurilor ECODOLJ, IRIDEX Group Salubrizare S.R.L vor aduce la îndeplinire prevederile prezentei hotărâri.

 INIŢIATOR, AVIZAT,

 PRIMAR SECRETAR GENERAL,

 Lia-Olguța VASILESCU Nicoleta MIULESCU

Anexa la Hotărârea nr. \_\_\_

REGULAMENT

PRIVIND INSTITUIREA SI ADMINISTRAREA TAXEI

SPECIALE DE SALUBRIZARE ÎN MUNICIPIUL CRAIOVA

 CUPRINS

|  |
| --- |
| CAPITOLUL I DISPOZIȚII GENERALE |
| ART. 1 Obiectul și sfera de cuprindere |
| ART. 2 Definiții |
| CAPITOLUL II INSTITUIREA ȘI ADMINISTRAREA TAXEI SPECIALE DE SALUBRIZARE |
| ART. 3 Reguli generale |
| ART. 4 Stabilirea taxei speciale de salubrizare |
| ART. 5 Declararea taxei speciale de salubrizare |
| ART. 6 Procedura de identificare și stabilire a utilizatorilor non-casnici |
| ART. 7 Plata taxei speciale de salubrizare, Modalități de plată  |
| ART. 8 Contravenții și sancțiuni  |
| CAPITOLUL III GESTIONAREA VENITURILOR SI A CHELTUIELILOR AFERENTE SERVICIULUI DE SALUBRIZARE |
| ART. 9 Reguli generale |
| ART. 10 Atribuțiile compartimentelor de specialitate  |
| CAPITOLUL IV DISPOZIȚII FINALE |

|  |  |  |
| --- | --- | --- |
| Anexe | Anexa nr.1 | Declarația de impunere/rectificativă pentru stabilirea taxei speciale de salubrizare pentru proprietarii de imobile rezidențiale/mixte/nerezidențiale persoane fizice  |
| Anexa nr. 2 | Declarația de impunere/rectificativă pentru stabilirea taxei speciale de salubrizare pentru proprietarii de imobile rezidențiale/mixte/nerezidențiale persoane juridice  |
| Anexa nr. 3 | Declarația de impunere/rectificativă pentru stabilirea taxei speciale de salubrizare pentru utilizatorii non-casnici |
| Anexa nr. 4 | Declarație de scădere de la plata taxei speciale de salubrizare  |

 **CAPITOLUL I DISPOZIȚII GENERALE**

 **ART.1 Obiectul și sfera de cuprindere**

**1.** Prezentul Regulament stabilește cadrul juridic unitar de instituire și administrare a taxei speciale de salubrizare în municipiului Craiova în conformitate cu reglementările, cu modificări si completări ulterioare, prevăzute în:

* Legea serviciilor comunitare de utilități publice nr. 51/2006 republicată;
* Legea serviciului de salubrizare a localităților nr. 101/2006 republicată, cu modificările și completările ulterioare;
* Ordinul A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specific serviciului de salubrizare a localităților;
* Legea nr. 211/2011 privind regimul deşeurilor;
* Ordonanţa de urgenţă nr. 196/2005 privind Fondul pentru mediu;
* Legea nr. 227/2015 privind Codul fiscal, cu modificările și completările ulterioare;
* Legea nr. 207/2015 privind Codul de procedură fiscală, cu modificările și completările ulterioare;
* Legea nr. 273/2006 a finanțelor publice locale;
* Contractul de asociere privind modul de implementare al Proiectului „Sistem de management integrat al deșeurilor în județul Dolj” revizuit în data de 28.11.2012 însușit de către reprezentanții tuturor unităților administrativ teritoriale din județul Dolj, cu modificările și completările ulterioare;
* Contractul de finanțare nr. 5751/03.11.2014 încheiat între Consiliul Județean Dolj și Ministerul Mediului și Schimbărilor Climatice, aferent proiectului „Sistem de Management Integrat al Deșeurilor în Județul Dolj”;
* Contractul de Finanțare nr. 153/11.12.2017 „Fazarea Proiectului Sistem de Management Integrat al Deșeurilor în Județul Dolj” încheiat între Unitatea Administrativ Teritorială și Ministerul Dezvoltării Regionale, Administrației Publice și Fondurilor Europene;

**2.** Instituirea taxei de salubrizare, ca mecanism de finanțare a serviciilor de salubrizare aferente proiectului „Sistem de Management Integrat al Deșeurilor în Județul Dolj” este prevăzută în Contractul de asociere privind modul de implementare al Proiectului „Sistem de management integrat al deșeurilor în județul Dolj” revizuit în data de 28.11.2012, însușit de către reprezentanții tuturor unităților administrativ-teritoriale din județul Dolj, Cererea de finanțare și Analiză Instituțională, anexe ale contractului de finanțare nr. 5751/03.11.2014 încheiat între Consiliul Județean Dolj și Ministerul Mediului și Schimbărilor Climatice, precum și în Contractul de Finanțare nr. 153/11.12.2017 „Fazarea Proiectului Sistem de Management Integrat al Deșeurilor în Județul Dolj” încheiat între Unitatea Administrativ Teritorială și Ministerul Dezvoltării Regionale, Administrației Publice și Fondurilor Europene;

**3.** Pentru asigurarea finanţării serviciilor de salubrizare, autoritățile administrației publice locale au obligația să stabilească, în condiţiile legii, taxe speciale de salubrizare în sarcina utilizatorilor care beneficiază de serviciile de salubrizare, care să acopere costurile operatorilor de salubrizare care deservesc utilizatorii respectivi cu luarea în considerare a tuturor activităţilor componente ale serviciului de la colectarea deșeurilor până inclusiv la eliminarea acestora la depozit sau alte instalaţii, pe întregul flux al deșeurilor. În funcţie de natura activităţilor prestate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin taxe speciale atât în cazul prestaţiilor efectuate în beneficiul întregii comunităţi locale cât și în cazul prestaţiilor de care beneficiază individual fără contract.

**4.** Utilizatori ai serviciului de salubrizare sunt persoanele fizice și juridice care beneficiază de serviciile de salubrizare.

**5.** Prin prezentul regulament se reglementează instituirea și administrarea taxei speciale de salubrizare în cazul utilizatorilor casnici, conform art.26 alin(1) lit.b din Legea 101 2006, respectiv utilizatorilor non casnici conform art.26 alin.1 lit.c și art. 26 alin.3 din același act normativ, iar veniturile încasate din colectarea taxelor speciale de salubrizare vor asigura finanțarea activităților serviciului de salubrizare.

 **ART.2 Definiții**

 În înțelesul prezentului Regulament, termenii și expresiile de mai jos au următoarele semnificații:

|  |  |
| --- | --- |
| Asociaţia/ADI/ADI ECODOLJ | Asociaţia de Dezvoltare Intercomunitară de Gestionare a Deseurilor “ECODOLJ”, înregistrată în Registrul asociaţiilor şi fundaţiilor de pe lângă judecătoria Craiova cu numărul 81 din 03.11.2009 |
| Autoritatea de Reglementare | Autoritatea Naţională de Reglementare pentru Serviciile Publice de Gospodărie Comunală (ANRSC) sau orice altă instituţie similară care poate fi autorizată şi împuternicită, conform legislatiei în vigoare la un moment dat să monitorizeze şi să reglementeze regimul tarifelor şi/sau al Serviciului |
| Clădire rezidențială | Construcție alcătuită din una sau mai multe încăperi folosite pentru locuit, cu dependințele, dotările și utilitățile necesare, care satisface cerințele de locuit ale unei persoane sau familii |
| Clădire nerezidențială | Orice clădire care nu este rezidențială; În categoria clădirilor nerezidențiale sunt incluse acele clădiri care sunt folosite pentru activități administrative, de agrement, comerciale, de cult, de cultură, de educație, financiar-bancare, industriale, de sănătate, sociale, sportive, turistice, precum și activități similare, indiferent de utilizare și/sau denumire, fără ca aceasta să intre în categoria clădirilor rezidențiale |
| Clădire cu destinație mixtă | Clădire folosită atât în scop rezidențial, cât și nerezidențial |
| Declarație de impunere /rectificativă pentru stabilirea taxei de salubrizare | Actul întocmit de contribuabil/plătitor prin care se declară pe proprie răspundere taxa specială de salubrizare datorată pentru serviciile de salubrizare |
| Deșeuri Menajere  | Deşeu menajer - deşeurile provenite din gospodării/ locuinţe; |
| Deseuri similare | Deşeuri similare - deşeurile care, din punctul de vedere al naturii şi al compoziţiei, sunt comparabile cu deşeurilemenajere, exclusiv deşeurile din producţie, din agricultură şi din activităţi forestiere  |
| Utilizatori | Comunităţile locale considerate în întregul lor sau comunităţile locale componente ale asociaţiilor de dezvoltarecomunitară, în cazul activităţilor specifice serviciului public de salubrizare prestate de către operatori a cărorcontravaloare se achită de autorităţile administraţiei publice locale din bugetul local și persoanele juridice care beneficiază individual de una sau de mai multe activităţi specifice serviciului de salubrizare, în cazul în care refuză încheierea contractului individual de salubrizare. |
| Utilizator(i) Casnic(i) | Persoane fizice care beneficiază de una sau mai multe activități specifice serviciului de salubrizare pentru deșeurile menajere generate  |
| Utilizator(i) Non-Casnic(i) | Utilizatorii, alţii decât Utilizatorii Casnici, respectiv operatori economici (persoane juridice și persoane fizice, care desfășoară activități economice pe baza liberei inițiative, precum și cei care exercită în mod autonom su prin asociere orice profesie liberală) și instituții publice, care beneficiază de una sau mai multe activități specifice serviciului de salubrizare pentru deșeurile generate în clădirile unde își desfășoară activitatea și care refuză încheierea contractelor individuale de prestări servicii cu operatorul de salubrizare autorizat |
| Taxă specială de salubrizare | Contravaloarea serviciilor de salubrizare de care beneficiază utilizatorii, prestate de operatorii de salubrizare autorizați |

 **CAPITOLUL II. INSTITUIREA ȘI ADMINISTRAREA TAXEI SPECIALE DE SALUBRIZARE**

**ART.3 Reguli generale**

1. Orice persoană fizică cu domiciliul/reședința în Municipiul Craiova sau care are domiciliul pe raza altei unitați administrativ-teritoriale și locuiește în Municipiul Craiova are calitatea de utilizator casnic al serviciului de salubrizare.

2. Persoanele fizice care dețin în proprietate o clădire (locuită/nelocuită/locuită temporar), indiferent de destinația ei (rezidențială/nerezidențială/mixtă), aflată pe teritoriul administrativ al Municipiului Craiova au obligația de a depune Declarația de impunere pentru stabilirea taxei speciale de salubrizare pentru fiecare proprietate deținută, indiferent dacă este locuită de proprietar sau dată în folosintă (comodat, închiriere, concesiune, etc) altor persoane fizice sau juridice, și datorează taxa specială de salubrizare, în condițiile stabilite prin prezentul regulament.

3. Persoanele juridice și persoanele fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberală care dețin în proprietate clădiri rezidențiale/mixte aflate pe teritoriul administrativ al Municipiului Craiova au obligația de a depune Declarația de impunere pentru stabilirea taxei speciale de salubrizare pentru fiecare proprietate deținută, indiferent dacă este utilizată de proprietar, dată în comodat sau folosință altor persoane fizice, în condițiile stabilite prin prezentul regulament.

4. Persoanele juridice și persoanele fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă care dețin în proprietate/utilizează imobile cu destinație nerezidențială au obligația de încheia contract individual cu operatorul economic; În cazul în care refuză încheierea contractului individual cu operatorul de salubritate sunt obligați să depună declarație de impunere și datorează taxa specială de salubrizare.

5.În cazul clădirilor proprietate publică sau privată a statului ori a unităţilor administrativ-teritoriale, date în administrare, concesionate, închiriate, date în folosinţă, după caz, oricăror utilizatori casnici ai serviciului de salubrizare, taxa specială de salubrizare se datorează de concesionari, locatari, titularii dreptului de folosinţă, după caz. În cazul transmiterii ulterioare altor utilizatori a dreptului de concesiune, închiriere, administrare sau folosinţă asupra clădirii, taxa specială de salubrizare se datorează de către utilizatorul final care are obligația depunerii declarației de impunere pentru stabilirea taxei speciale de salubrizare prevăzute în Anexa nr.1la prezentul regulament; în cazul în care utilizatorul final este persoană juridică sau persoană fizică care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberală acesta este obligat la încheierea contractului individual.

6. Taxa specială de salubrizare se datorează către bugetul local al Municipiului Craiova.

7. În cazul în care o clădire se află în proprietatea comună a două sau mai multe persoane, Declarația de impunere pentru stabilirea taxei speciale de salubrizare se poate depune de unul dintre coproprietari sau de fiecare în parte, după caz.

**ART.4 Instituirea taxei speciale de salubrizare**

1. Pe teritoriul administrativ al Municipiului Craiova, se instituie taxa specială de salubrizare pentru generatorii de deșeuri municipale - denumiti în continuare utilizatori casnici, respectiv utilizatori non-casnici care refuză încheierea contractului individual, în condițiile stabilite de prezentul regulament.
2. Cuantumul taxei speciale de salubrizare se stabilește și se aprobă anual prin hotărâre a consiliului local.
3. Taxa specială de salubrizare se datorează de către toți utilizatorii serviciului, cuantumul lunar/anual se calculează în funcție de tipul de utilizator și se instituie astfel:

I. Utilizatorii casnici

a) Taxa specială de salubrizare se calculează pentru fiecare persoană care locuiește efectiv în imobilul rezidențial/mixt, iar impunerea taxei speciale de salubrizare se face pentru proprietarul imobilului;

b) numărul de persoane pentru care se face impunerea taxei speciale de salubrizare va fi conform declarației pe proprie răspundere a proprietarului/chiriașului în cazul locuințelor proprietate de stat sau proprietate a unității administrativ-teritoriale;

c) în cazul refuzului declarării numărului de persoane, stabilirea taxei de salubrizare se va face din oficiu, conform art.5 pct.18 lit.a din prezentul regulament.

II. Utilizatorii non-casnici:

În cazul refuzului de a încheia contractul individual de prestări servicii de salubrizare, utilizatorul non-casnic are obligația de a depune declarația pe propria răspundere conform anexei nr.3, iar cuantumul taxei de salubrizare va fi stabilit în funcție de următorul tabel:

|  |  |  |
| --- | --- | --- |
| **DESTINATIA CLADIRII** | **UNITATEA DE MASURA SPECIFICA [ums]** | **INDICELE DE PRODUCERE [mc/ums/luna]** |
| Administrativa/birouri | 10 mp | 0,060 |
| Industriala/depozite | 10 mp | 0,135 |
| Magazin | 10 mp | 0,240 |
| Restaurant | masa pregatita | 1,290 |
| Scoala | elev | 0,015 |
| Spital | pat | 0,480 |
| Internat/camin | persoana | 0,204 |
| Gradinita | persoana | 0,183 |
| Structuri de primire turistice cu funcțiuni de cazare de cel puțin 4\* /4 margarete | camera | 0,183 |
| Structuri de primire turistice cu funcțiuni de cazare sub 3\* /3 margarete inclusiv | camera  | 0,129 |
| Terasa | 10 mp | 0,060 |
| Camping  | remorca/cort | 0,033 |
| Bar | 10 mp | 0,135 |

**Nota:**

Tabelul de mai sus conține elementele ce stau la baza determinării cantității de deșeuri în funcție de destinația clădirii în care se produc aceste deșeuri, în conformitate cu SR 13400/2007-salubrizarea localităților deșeuri urbane prescripții pentru determinarea cantităților de deșeuri urbane și pentru dimensionarea capacităților de precolectare, colectare și transport, actualizat in 2016.

4.În vederea stabilirii taxei speciale de salubrizare, proprietarii imobilelor rezidențiale/mixte au obligația depunerii declarațiilor de impunere/rectificative conform Anexelor 1-2 prevăzute de prezentul regulament, după caz, în condițiile stabilite prin prezentul regulament.

5. Taxa specială de salubrizare prevăzută de prezentul regulament se instituie începând cu data prestării efective a activităților serviciului de salubrizare în Municipiul Craiova, dată comunicată pe site-ul instituției si în mass-media.

**ART.5 Declararea taxei speciale de salubrizare**

1.Persoanele fizice, proprietari de imobile cu destinația rezidențială/mixtă (locuință), au obligația depunerii declarației pentru stabilirea cuantumului taxei speciale de salubrizare, conform Anexei nr. 1 la prezentul regulament și de a achita taxa specială de salubrizare. Declarația de impunere se depune pentru fiecare unitate locativă deținută, fie că este locuită de proprietar, fie că este utilizată de alte persoane fizice ( închiriată, comodat etc), pentru toate persoanele din imobil care beneficiază serviciul de salubrizare, proprietarul devenind subiect de drept fiscal.

2. Prin excepție de la Art.5 alin.(1) din prezentul regulament, pentru anul 2021, pentru utilizatorii casnici deja înregistrați în evidența fiscală a Direcției Impozite și Taxe, taxa de salubrizare se va recalcula conform cuantumului stabilit prin prezentul regulament, proporțional pe numărul de luni rămase din an, începând cu data prestării efective a activităților serviciului de salubrizare în Municipiul Craiova, urmând a se emite și comunica utilizatorilor o noua decizie de impunere cu noile sume, recalculate.

3. În cazul imobilelor deținute în proprietate de către persoanele juridice, cu destinația rezidențială, obligația de a depune declarația de impunere şi obligația de a achita taxa de salubrizare revin proprietarului imobilului. Se va depune declarația de impunere prevăzută în Anexa nr. 2 la prezentul regulament, pentru fiecare unitate locativă deținută, fie că este utilizată de proprietar, fie că este închiriată altor persoane fizice, pentru toate persoanele din imobil care beneficiază de serviciul de salubrizare, proprietarul devenind subiect de drept fiscal.

4. În vederea stabilirii taxei speciale de salubrizare proprietarul respectiv concesionarul /locatarul/ titularul dreptului de folosință al imobilului proprietate de stat sau a unității administrativ teritoriale are obligația depunerii declarației de impunere conform Anexelor nr.1 și nr.2 prevăzute de prezentul Regulament, după caz, la Direcția de Impozite și Taxe a Primăriei Municipiului Craiova, în termen de 60 de zile de la data începerii prestării efective a activităților serviciului de salubrizare în Municipiul Craiova, dată comunicată pe site-ul instituției si în mass-media.

5. În cazul imobilelor nerezidențiale aflate în proprietatea persoanelor fizice sau juridice utilizate de către persoanele juridice și persoanele fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă pentru desfășurarea obiectului de activitate, contravaloarea serviciilor de salubrizare va fi achitată prin tarif și va fi datorată de persoana juridică sau persoanele fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă care utilizează imobilul nerezidențial. În acest sens, persoanelor juridice și persoanelor fizice care desfăşoară activităţi economice pe baza liberei iniţiative, precum şi cei care exercită în mod autonom sau prin asociere orice profesie liberă care utilizează imobilul nerezidențial le revine obligația de a încheia contractul de prestare a serviciului de salubrizare direct cu operatorul. În situația în care persoana juridică refuză îndeplinirea acestei obligații, contravaloarea serviciului de salubrizare va fi achitată prin taxa de salubrizare stabilită și aprobată pentru utilizatorii non-casnici, iar obligația depunerii declarației de impunere prevăzută în Anexa nr.3, la prezentul regulament și de a achita taxa specială de salubrizare revin utilizatorului non-casnic.

6. Utilizatorii non-casnici vor depune declarația de impunere prevăzută în Anexa nr. 3 la prezentul regulament în termen de 5 zile de la data comunicării procesului verbal de contravenție prevăzut pentru neîncheierea contractului individual de servicii de salubrizare, iar taxa specială de salubrizare se datorează începând cu data de întâi a lunii în care operatorul de salubrizare începe prestarea serviciilor de salubrizare și se stabilește/datorează proporțional cu numărul lunilor rămase din anul in curs.

7. În caz de deces al titularului dreptului de proprietate asupra imobilului, obligația de a depune declarația de impunere, declarația de scădere și obligația de plată revin moștenitorului/moștenitorilor de drept; În cazul în care nu se depune declarație de scădere, scăderea de la plata taxei de salubrizare pentru persoana decedată se face din oficiu începând cu data de 1 a lunii următoare decesului.

8. Cu titlu de excepție, utilizatorii serviciului de salubrizare care dobândesc /finalizează imobile rezidențiale/mixte după data depunerii declarației prevăzute la art.5 pct. 4 din prezentul regulament, au obligatia depunerii declaratiei fiscale de impunere până la data de 25 a lunii următoare celei în care s-a dobândit/finalizat imobilul, si datorează taxa specială de salubrizare începând cu data de întâi a lunii urmatoare celei în care au dobândit/finalizat imobilul, iar taxa specială de salubrizare se stabileste/datorează proportional cu numărul lunilor rămase din anul in curs.

9. Declaratiile de impunere/rectificative pentru stabilirea taxei speciale de salubrizare prevăzute în anexele 1, 2 și 3 la prezentul regulament sunt asimilate deciziilor de impunere sub rezerva unei verificări ulterioare, reprezentând titlu de creanță ce devine titlu executoriu în condițiile legii de la data depunerii acestora la Direcția Impozite și Taxe.

10. Proprietarii/utilizatorii non-casnici de imobile care au obligația de a depune declarațiile de impunere/rectificative conform Anexelor 1,2 și 3 la prezentul regulament, vor completa declarația de impunere pentru stabilirea taxei speciale de salubrizare înscriind corect, complet și cu bună-credință informațiile prevăzute de formular, corespunzător situației sale reale. Declarația de impunere se completează în două exemplare și se semnează de către proprietar/utilizator non-casnic, după caz, sau reprezentant legal ori împuternicitul acestora.

11. Declarațiile de impunere/rectificative prevăzute în Anexele 1,2 și 3 la prezentul regulament, după caz, se depun la registratura/ punctele de lucru ale Direcției Impozite și Taxe, se comunică prin poștă, cu confirmare de primire ori prin mijloace electronice semnate cu semnatură electronică calificată pe adresa de mail direxec\_dit@primăriacraiova.ro, însoţită de Cartea de identitate/ buletinul de identitate al proprietarului, respectiv CUI/CIF-ul persoanei juridice. Declarațiile de impunere/rectificative prevăzute în Anexele 1,2 și 3 la prezentul regulament sunt disponibile si online, și pot fi descărcate de pe site-ul Primăriei Municipiului Craiova, accesând adresa web <https://www.primariacraiova.ro/ro/taxe-si-impozite/formulare-pentru-impozitele-si-taxele-locale.html> .

12. În siuația în care intervin modificări în ceea ce privește numărul persoanelor cărora li se prestează serviciul de salubrizare dintr-un spațiu locativ sau după caz, alte modificări care vor determina recalcularea taxei speciale de salubrizare, proprietarul imobilului are obligatia ca, până la data de 25 a lunii următoare celei în care a apărut modificarea, să depună declarațiile de impunere rectificative prevăzute în Anexa nr. 1 la prezentul regulament, după caz, iar actualizarea taxei speciale de salubrizare datorată operează începând cu data de întâi a lunii următoare aparitiei modificarii. Declarația de impunere rectificativă este insotită de documente justificative care să certifice modificările survenite (certificat deces, viza flotant, contract inchiriere,etc).

13. În cazul dobândirii sau construirii unei imobil rezidențial/mixt în cursul anului, proprietarul (persoană fizică sau juridică) acestuia are obligația să depună Declarația de impunere prevăzută în Anexele 1 și 2, după caz, până la data de 25 a lunii următoare celei în care fost dobândit/construit, şi datorează taxa specială de salubrizare începând cu data de 1 a lunii următoare dobândirii/construirii, proporțional cu numărul lunilor rămase din anul în curs.

14. În cazul dobândirii sau construirii unei imobil nerezidențial în cursul anului, utilizatorul non-casnic are obligația de a încheia contractul de prestare a serviciului de salubrizare cu aplicarea art.5 pct.4 din prezentul regulament.

15. Pentru clădirile nou-construite, data dobândirii clădirii este data prevăzută de art. 461 alin.(3) din Legea nr. 227/2015 privind Codul Fiscal, cu modificarile și completările ulterioare.

16. În cazul înstrăinării, desfiinţării unei clădiri, proprietarul are obligaţia să depună Anexa nr 4 Declarația de scădere de la plata taxei speciale de salubrizare la prezentul regulament, până la data de 25 a lunii următoare celei în care a avut loc înstrăinarea demolarea sau distrugerea clădirii, şi încetează să datoreze taxa specială de salubrizare începând cu data de întâi a lunii următoare înstrăinării, desfințării clădirii, inclusiv în cazul clădirilor pentru care nu s-a eliberat autorizaţie de desfiinţare; În cazul în care nu se depune declarația de scădere, scăderea taxei speciale de salubrizare se face din oficiu.

17. În cazul unei clădiri care face obiectul unui contract de leasing financiar, pe întreaga durată a acestuia se aplică următoarele reguli:

a) taxa specială de salubrizare se datorează de locatar, începând cu data de întâi a lunii următoare încheierii contractului;

b) în cazul încetării contractului de leasing, taxa specială de salubrizare se datorează de locator, începând cu data de întâi a lunii următoare încetării contractului;

c) atât locatorul, cât și locatarul au obligația depunerii declarației de impunere privind stabilirea taxei speciale de salubrizare până la data de 25 a lunii următoare celei în care s-a finalizat contractual de leasing sau a încheierii procesului-verbal de predare a bunului sau a altor documente similare care atestă intrarea bunului în posesia locatorului ca urmare a rezilierii contractului de leasing, însoțită de o copie a acestor documente.

18. Nedepunerea Declarațiilor de impunere/rectificative prevăzute în Anexele 1, 2 și 3, la prezentul regulament, după caz, la termenele stabilite pentru fiecare declarație de impunere/rectificativă, dă dreptul organului fiscal local să procedeze la impunerea din oficiu a taxei speciale de salubrizare. Astfel, obligația de plată se va stabili din oficiu, după cum urmează:

a) pentru proprietarii de imobile cu destinație rezidențială/mixtă cuantumul taxei de salubrizare se va stabili pe baza oricăror date și informații obținute de organul fiscal local, iar în situația în care nu va fi posibilă determinarea numărului de persoane dintr-o locuință, se va estima un număr de 3 persoane.

b) pentru utilizatorii non-casnici cuantumul taxei de salubrizare se va stabili conform tabelului de mai jos și informațiilor obținute de organul fiscal local.

|  |  |  |
| --- | --- | --- |
| **DESTINATIA CLADIRII** | **UNITATEA DE MASURA SPECIFICA [ums]** | **INDICELE DE PRODUCERE [mc/ums/luna]** |
| Administrativa/birouri | 10 mp | 0,060 |
| Industriala/depozite | 10 mp | 0,135 |
| Magazin | 10 mp | 0,240 |
| Restaurant | masa pregatita | 1,290 |
| Scoala | elev | 0,015 |
| Spital | pat | 0,480 |
| Internat/camin | persoana | 0,204 |
| Gradinita | persoana | 0,183 |
| Structuri de primire turistice cu funcțiuni de cazare de cel puțin 4\* /4 margarete | camera | 0,183 |
| Structuri de primire turistice cu funcțiuni de cazare sub 3\* /3 margarete inclusiv | camera  | 0,129 |
| Terasa | 10 mp | 0,060 |
| Camping  | remorca/cort | 0,033 |
| Bar | 10 mp | 0,135 |

**Nota:**

Tabelul de mai sus conține elementele ce stau la baza determinării cantității de deșeuri în funcție de destinația clădirii în care se produc aceste deșeuri, în conformitate cu SR 13400/2007-salubrizarea localităților deșeuri urbane prescripții pentru determinarea cantităților de deșeuri urbane și pentru dimensionarea capacităților de precolectare, colectare și transport, actualizat in 2016.

19. Comunicarea deciziei de impunere privind stabilirea din oficiu a taxei speciale de salubrizare se face conform prevederilor Codului de procedură fiscală. În cazul neluării la cunoștință de decizia de impunere privind stabilirea taxei de salubrizare stabilită din oficiu de către Direcția Impozite și Taxe a Primăriei Municpiului Craiova, obligatia de plată a taxei speciale de salubrizare subzista, utilizatorii serviciului având obligația de a consulta site-ul Primăriei Municipiului Craiova accesând adresa web https://www.primariacraiova.ro/ro/taxe-si-impozite/lista-persoanelor-fizice-pentru-care-s-au-emis-acte-administrative.html, în vederea luării la cunoștință a obligației fiscale datorate.

20. Proprietarul de imobil/utilizatorul non-casnic poate depune declarația de impunere privind stabilirea taxei speciale de salubrizare ce a făcut obiectul deciziei de impunere emisă din oficiu și comunicată conform prevedilor legale, în termen de 60 zile de la data comunicării deciziei, sub sancțiunea decăderii.

**Art. 6 Procedura de identificare și stabilire a utilizatorilor non-casnici**

1. În prima săptămână a fiecărei luni, operatorul serviciului de salubrizare va comunica în scris Primăriei Municipiului Craiova și Asociatiei de Dezvoltare Intercomunitară de Gestionare a Deseurilor ECODOLJ datele de identificare (denumire, CUI/CIF, loc desfășurare activitate) ale utilizatorilor serviciului de salubrizare care au refuzat încheierea contractului de prestare al serviciului, inclusiv notificarea emisă cu dovada comunicării acesteia.

2. În cel mult 5 zile lucrătoare de la comunicarea transmisă de către operatorul de salubrizare, persoanele împuternicite de primar să monitorizeze activitatea serviciului de salubrizare au obligația de a notifica utilizatorii non-casnici să încheie un contract de colectare a deșeurilor cu operatorul. Termenul acordat prin notificare este de 10 zile calendaristice de la data comunicării notificării. În acest termen utilizatorul non-casnic este obligat să prezinte documentele care să ateste îndeplinirea obligațiilor legale de încheiere a contractului.

3. În caz de nerespectare a termenului stabilit prin notificare, persoanele împuternicite de primar au obligația de a aplica sancțiunea conform prevederilor legale pentru neîncheierea unui contract de prestare a serviciului de salubrizare, și de a comunica Direcției Impozite și Taxe din cadrul Primăriei Municipiului Craiova, în termen de 3 zile lucrătoare de la data comunicării procesului-verbal de contravenție, situația utilizatorilor non-casnici care au refuzat să încheie contractul individul pentru servicii de salubrizare.

4. Direcția Impozite și Taxe va notifica toți utilizatorii non-casnici care au obligația de a depune Declarația de impunere prevăzută în Anexa nr.3 la prezentul regulament, după caz. Nedepunerea declarației de impunere în termen de 15 zile de la notificare dă dreptul Direcției Impozite și Taxe a Primăriei Municipiului de a stabili din oficiu taxa specială de salubrizare datorată conform prevederilor Codului de procedură fiscală și prevederilor prezentului regulament.

5. În cazul denunțării unilaterale a contractelor de salubrizare, operatorul este obligat să notifice Primăria Municipiului Craiova și sunt aplicabile prevederile prezentului articol, după caz. Denunțarea unilaterală a contractelor de salubrizare se face în condițiile legii. Utilizatorii non-casnici care au denunțat contractul unilateral și au calitatea de beneficiari ai serviciului de salubrizare, datorează taxa specială de salubrizare începând cu data de întâi a lunii următoare datei la care s-a denunțat contractul.

 **ART.7 Plata taxei speciale de salubrizare**

1. 1.Taxa specială de salubrizare se plătește lunar, până la data de 25 inclusiv a lunii următoare celei în care s-a prestat serviciul de salubrizare.

 2. Prin excepție , pentru anul 2021, primul termen de plată al taxei speciale de salubrizare este de 60 zile de la data începerii prestării efective a activităților serviciului de salubrizare în Municipiul Craiova, dată comunicată pe site-ul instituției si în mass-media.

2. Plata taxei speciale de salubrizare se poate face și anticipat, pe o perioadă de mai multe luni, sau pentru întregul an.

3. Pentru neplata la termenul scadent a taxei speciale de salubrizare, se datorează majorări de întârziere, precum si aplicarea masurilor de executare silita prevazute de Legea nr. 207/2015 privind Codul de procedură fiscal, cu modificările și completările ulterioare. Nivelul majorărilor de întârziere este cel stabilit pentru neplata obligațiilor fiscale datorate organului fiscal local.

4. Taxa specială de salubrizare se achită în contul nr. RO08TREZ29121360206XXXXX deschis la Trezoreria Municipiului Craiova, Beneficiar Municipiul Craiova, CUI 4417214.

5. Taxa specială de salubrizare platită în plus se compensează sau se restituie, după caz, în condițiile prevederilor legale în vigoare.

6. Taxa specială de salubrizare se face venit la bugetul local al Municipiului Craiova.

7. Taxa specială de salubrizare se poate achita prin următoarele modalități de plată:

a) In numerar/card bancar prin POS la punctele de încasare ale Primăriei Municipiului Craiova -Directia Impozite si Taxe;

b) Plata on line – se poate efectua prin urmatoarele modalități:

- prin intermediul pagini web [www.Ghiseul.ro](http://www.Ghiseul.ro); Pentru plăţile efectuate prin intermediul www.ghiseul.ro nu se percepe comision plătitorului, comisionul este plătit din bugetul local al Municipiului Craiova;

- plata fără autentificare – se alege opţiunea “Plata fără autentificare”; Taxa specială de salubrizare se achită în contul nr. RO08TREZ29121360206XXXXX deschis la Trezoreria Municipiului Craiova, Beneficiar Municipiul Craiova;

- plata cu autentificare – se alege opţiunea “Plăţi cu autentificare”. În cazul în care se deține un cont de acces pentru Sistemul National Electronic de Plata online cu cardul bancar (SNEP), prin aceasta modalitate se pot plăti numai impozitele si taxele existente la rolul nominal unic al contribuabilului.

 În cazul în care nu se deţine un cont de acces pentru [www.ghiseul.ro](http://www.ghiseul.ro) acesta se poate obține prin următoarele modalități:

* ONLINE - Se pot solicita date de acces folosind cardul bancar pe site-ul [www.ghiseul.ro](http://www.ghiseul.ro) (doar persoane fizice) în următoarele condiții: Titularul cardului trebuie să corespundă cu solicitantul datelor de acces și Cardul trebuie să fie înrolat în sistemul 3DSecure la una dintre următoarele bănci: Banca Comercială Română, Banca Raiffeisen, BRD – Groupe Société Générale, AlphaBank, CEC Bank, Banca Transilvania, ING Bank, Garanti Bank, Bancpost, OTP Bank Banca Românească, , Piraeus Bank, UniCredit Bank, Libra Internet Bank. Solicitarea este gratuită, nu se va extrage nici o sumă din contul titularului.
* La sediul Directiei Impozite si Taxe a Primăriei Municipiului Craiova (persoane fizice și juridice), prin solicitarea datelor de acces (utilizator și parolă) completând cererea pentru emiterea/reemiterea credentialelor, sau se poate descărca de pe site-ul <http://www.primariacraiova.ro/pozearticole/userfiles/files/01/cerere.pdf>. Cererea pentru emiterea datelor de acces se poate depune la orice punct de încasare al Primăriei Municipiului Craiova - Directia Impozite si Taxe sau pe adresa de e-mail direxec\_dit@primariacraiova.ro semnată cu un certificat electronic calificat.
* Prin serviciul eBanking. Contribuabilii care doresc să plătească taxa specială de salubrizare prin internet trebuie să dețină un cont de internet banking deschis la orice bancă din care să facă un virament bancar, în lei, din contul propriu în contul IBAN RO08TREZ29121360206XXXXX, Beneficiar: Municipiul Craiova, Banca: Trezoreria Municipiului Craiova, C.U.I. – 4417214.

c) Plata cu ordin de plata -taxa specială de salubrizare se poate achita și cu ordin de plata, datele beneficiarului plății sunt următoarele :

Beneficiar: Municipiul Craiova, Banca: Trezoreria Municipiului Craiova, C.U.I. – 4417214, contul IBAN RO08TREZ29121360206XXXXX

d) Mandat postal- Contribuabilul se prezintă la oficiul postal si achită suma ce reprezintă taxa specială de salubrizare. Mandatul postal are 2 parti: mandatul postal propriu-zis si cuponul.

1) Pe mandatul postal se va trece la destinatar Primaria Municipuiului Craiova- Direcția Impozite și Taxe , adresa : Str. Calea București 51 C, precum si suma in cifre si in litere.

2) Pe fata cuponului mandatului postal se va trece: expeditorul cu adresa exacta/completa si suma in cifre.

3) Pe verso-ul cuponului se completeaz la rubrica loc pentru corespondenta destinatarul Municipiul Craiova contul IBAN RO08TREZ29121360206XXXXX deschis la Trezoreria Municipiului Craiova Localitatea:Craiova. Suma reprezintă: taxa specială de salubrizare. Contribuabilul poate trimite mandatul poştal cu confirmare de primire.

**ART. 8 Contravenții și sancțiuni**

1. Nerespectarea prevederilor prezentului Regulament sau neîndeplinirea obligaţiilor stabilite prin acesta, dacă nu au fost comise în astfel de condiţii încât, potrivit legii penale, să fie considerate infracţiuni, constituie contravenţii~~.~~

2. Constituie contravenţie pentru utilizatorii serviciului de salubrizare următoarele fapte:

 a) depunerea peste termen a declarațiilor de impunere/rectificative a taxei speciale de salubrizate prevăzute la art.5 pct.1, pct.3 și pct.5;

 b) nedepunerea declarațiilor de impunere/rectificative a taxei speciale de salubrizate, prevăzute la art.5 pct.1, pct.3 și pct.5;

3. Contravențiile la pct. lit.a se sancționează cu amendă de la 77 lei la 307 lei, iar cele prevăzute la lit. b) cu amendă de la 307 lei la 765 lei.

4. În cazul utilizatorilor non-casnici, limitele minime și maxime ale amenzilor prevăzute la pct. 2 se majorează cu 300%.

5. Constatarea contravențiilor și aplicarea sacțiunilor se fac de către primar și persoane împuternicite din cadrul autorității publice locale.

6. Limitele amenzilor prevăzute la alin. 3 se actualizează prin hotărâre a consiliului local conform procedurii stabilite la art. 491 din Codul fiscal.

7. Contravențiilor prevăzute în prezentul articol li se aplică dispozițiile Ordonanței Guvernului nr. 2/2001 privind regimul juridic al contravențiilor, aprobată prin Legea nr. 180/2002, cu modificările și completările ulterioare.

 **CAPITOLUL III. GESTIONAREA VENITURILOR SI A CHELTUIELILOR AFERENTE SERVICIULUI DE SALUBRIZARE**

 **ART.9 Reguli generale**

1. Pentru asigurarea finanţării serviciilor de salubrizare autoritățile publice locale au obligația să stabilească, în condiţiile legii, taxe speciale de salubrizare în sarcina utilizatorilor care beneficiază de serviciile de salubrizare, care să acopere tarifele operatorilor de salubrizare care deservesc utilizatorii respectivi cu luarea în considerare a tuturor activităţilor componente ale serviciului de la colectarea deșeurilor până inclusiv la eliminarea acestora la depozit sau alte instalaţii, pe întregul flux al deșeurilor.

2. Veniturile obținute din colectarea taxelor speciale de salubrizare sunt venituri ale bugetului local al Municipiului Craiova și sunt încasate de la utilizatorii serviciilor de salubrizare și se utilizează integral pentru finanțarea cheltuielilor curente de întreținere a acestor servicii.

3. Cuantumul si regimul taxelor speciale de salubrizare se aprobă anual.

4. Ajustarea şi modificarea ulterioară a taxelor speciale de salubrizare se face de catre autoritatea administratiei publice locale, la solicitarea A.D.I. ECODOLJ. Până cel târziu în luna noiembrie a fiecărui an, A.D.I. ECODOLJ va comunica Primăriei Municipiului Craiova cuantumul taxei speciale de salubrizare, în vederea stabilirii și aprobării cuantumului taxei speciale de salubrizare de către Consiliul Local al Municipiului Craiova, aprobare premergătoare fundamentării și aprobării Bugetului de venituri și cheltuieli al municipiului Craiova.

**ART.10 Atribuțiile compartimentelor de specialitate**

În vederea unei cât mai bune gestionări a sistemului de management integrat al deșeurilor, compartimentele de specialitate din cadrul Primăriei Municpiului Craiova îndeplinesc următoarele atribuții:

* + - 1. **Direcția Impozite și Taxe**, care administrează fiscal taxa specială de salubrizare:

a) urmăreste depunerea declaratiilor de impunere/ rectificativă a taxei speciale de salubrizare de către utilizatorii serviciului de salubrizare si asigură înregistrarea acestora în evidența fiscală, încasează taxele speciale de salubrizare datorate;

b) în scopul exercitării activității de colectare a taxelor speciale de salubrizare, organizează pentru fiecare utilizator al serviciului de salubrizare evidența taxei speciale de salubrizare;

c) desfășoară toate activitățile necesare privind constatarea, controlul fiscal și executarea silită în vederea colectării la bugetul local al Municipiului Craiova a taxei speciale de salubrizare;

d) colaborează cu compartimentele de specialitate din cadrul Primăriei Municipiului Craiova și ADI ECODOLJ în vederea unei cât mai bune gestionari a sistemului de management integrat al deseurilor;

1. **Direcția Servicii Publice**:

a) Direcţia Servicii Publice, prin reprezentantii săi, verifica şi confirmă împreună cu ADI ECODOLJ activităţile Serviciului de salubrizare prestate de către operatorii serviciului.

b) Întocmesc anual propunerile de buget pentru plata contravalorii activităţilor serviciului de salubrizare delegate către operatorul judeţean.

**3. Direcția Economică**:

Efectuează plata contravalorii serviciilor de salubrizare pe baza facturilor emise de către ADI ECODOLJ, cu respectarea Ordinului1792**/**2002 pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legaleÎn cadrul ADI ECODOLJ se va forma o comisie de monitorizare compusă din reprezentanți ai Primăriei Municipiului Craiova și ai ADI ECODOLJ care vor monitoriza activitățile de colectare, transport, sortare, transfer, compostare si depozitare a deșeurilor menajere. Comisia de monitorizare va încheia lunar un proces-verbal de recepție calitativă si cantitativă.

**CAPITOLUL IV. DISPOZIȚII FINALE**

1. Prezentul Regulament se aplică în momentul începerii prestării serviciului de salubrizare în Municipiul Craiova de către operatorul județean Asocierea IRIDEX GROUP SALUBRIZARE SRL – SERVICII SALUBRITATE BUCURESTI SA – IRIDEX GROUP IMPORT EXPORT SRL.

2. Prelucrarea datelor cu caracter personal de către Organul fiscal local se realizează cu respectarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare, în scopul exercitării atribuţiilor de administrare a creanţelor fiscale.

3. Orice modificare a legislaţiei incidentă în domeniu sau a actelor de autoritate, modifică de drept prevederile prezentului Regulament.

4. Anexele 1-4 fac parte integrantă din prezentul regulament.